- MIRANDO POLO CAMIÑO
- CÓNTOCHE A MIÑA HISTORIA
- MIRANDO POLO CAMIÑO
  - COÑECENDO A HISTORIA DO CAMIÑO
    - POÑÉMONOS A PROBA!
  - PATRIMONIO, ISO QUE É?
    - O PATRIMONIO COMO BEN PÚBLICO
    - A LEXISLACIÓN E O PATRIMONIO
    - CLASIFICAMOS O PATRIMONIO
    - ISTO É PATRIMONIO OU NON?
  - OS CAMIÑOS COMO PATRIMONIO MUNDIAL
  - A CONSERVACIÓN DO PATRIMONIO
    - PRACTICA!
    - FACEMOS UN PODCAST?
  - TAREFA FINAL: PATRIMONIOGLOG
- PATRIMONIO NO NOSO CONCELLO
  - BUSCAMOS INFORMACIÓN
  - INVENTARIAMOS
  - RUTA TURÍSTICA
  - DIFUSIÓN DO NOSO CATÁLOGO DE BENS
- PROTEXEMOS O NOSO PATRIMONIO CULTURAL
  - CLASIFICANDO OS BENS
  - BENS RECOÑECIDOS EN GALICIA
    - BENS DE INTERESE CULTURAL
    - OUTROS NIVEIS DE PROTECCIÓN
  - SOLICITANDO PROTECCIÓN
    - ELABORAMOS A SOLICITUDE
  - O CAMIÑO NO MEU CONCELLO
- GUÍA DIDÁCTICA

« Anterior | Seguinte »

# OS CAMIÑOS COMO PATRIMONIO MUNDIAL

## Aquí tes algún exemplos de Patrimonio Mundial. Aínda que son de países afastados de nós, non crees que son "un pouco nosos tamén"?

- O Cañón do Colorado
- O Taj Mahal
- As pirámides de Exipto
- O parthenon de Atenas

BUSCA NO MAPA

Neste mapa da candidatura oficial do estado español para a Declaración como Patrimonio Mundial dos Camiños podes seguir a pista dos Camiños do Norte.

Amplía o tamaño da lupa e o zoom para poder achegarte!

## OS CAMIÑOS PATRIMONIO MUNDIAL

Entre todo o Patrimonio hai fitos extraordinarios, dixemos que son recoñecidos en todo o mundo e teñen un nivel de protección máis amplo, unha protección global. Os Camiños do Norte, Primitivo, o Francés teñen esa máxima protección posible. Fan parte do Patrimonio Mundial.

A lista do Patrimonio Mundial que é elaborada pola UNESCO, é un legado de monumentos e sitios de grande riqueza natural e cultural que pertence a toda a Humanidade. Estes lugares cumpren unha función de fitos no planeta, de símbolos de toma de conciencia de estados e de pobos como transmisores da cultura global a xeracións futuras.

Esta é a lista que podes consultar na web:

Nesta lista só están aquelas paraxes, elementos de singular importancia para os homes e mulleres de todo o mundo ,aquelas que nos fan sentir orgullosos e orgullosas das nosas diferentes culturas.

Sabes que...?

Parece que os Camiños non só son de aqueles sitios por onde pasa, ou polas vilas que comunica. Parece que é algo de todos.

Por iso publicáronse os decretos 267/2012, para marcar de un modo claro Camiño de Santiago do Norte; e o decreto 158/2014, polo que se aproba a delimitación do Camiño de Santiago do Norte, Ruta da Costa. Serven para aplicar uns criterios comúns ,para definir o que é histórico, o valor inmaterial, a enquisa etnográfica, como imos ver, o territorio, as infraestruturas e o réxime de propiedade da terra para os Camiños como Patrimonio da Humanidade.

En setembro de 2014 foi avaliado por dous técnicos do Consello Internacional de Monumentos e Sitios Histórico-Artísticos (ICOMOS), órgano asesor da UNESCO. Os avaliadores percorreron 1.500 km. de rutas e coñeceron, un a un, os 16 lugares vencellados ao Camiño de Santiago do Norte propostos para a súa inscrición na Lista do Patrimonio Mundial.

En novembro e decembro de 2014, o ICOMOS requiriu información complementaria e no mes de maio achegouse a avaliación final, recomendándose a inclusión na Lista do Patrimonio Mundial dos camiños do norte.

Licenciado baixo a Licenza Creative Commons Recoñecemento Compartir igual 4.0

« Anterior | Seguinte »