- MIRANDO POLO CAMIÑO
- CÓNTOCHE A MIÑA HISTORIA
- MIRANDO POLO CAMIÑO
  - COÑECENDO A HISTORIA DO CAMIÑO
    - POÑÉMONOS A PROBA!
  - PATRIMONIO, ISO QUE É?
    - O PATRIMONIO COMO BEN PÚBLICO
    - A LEXISLACIÓN E O PATRIMONIO
    - CLASIFICAMOS O PATRIMONIO
    - ISTO É PATRIMONIO OU NON?
  - OS CAMIÑOS COMO PATRIMONIO MUNDIAL
  - A CONSERVACIÓN DO PATRIMONIO
    - PRACTICA!
    - FACEMOS UN PODCAST?
  - TAREFA FINAL: PATRIMONIOGLOG
- PATRIMONIO NO NOSO CONCELLO
  - BUSCAMOS INFORMACIÓN
  - INVENTARIAMOS
  - RUTA TURÍSTICA
  - DIFUSIÓN DO NOSO CATÁLOGO DE BENS
- PROTEXEMOS O NOSO PATRIMONIO CULTURAL
  - CLASIFICANDO OS BENS
  - BENS RECOÑECIDOS EN GALICIA
    - BENS DE INTERESE CULTURAL
    - OUTROS NIVEIS DE PROTECCIÓN
  - SOLICITANDO PROTECCIÓN
    - ELABORAMOS A SOLICITUDE
  - O CAMIÑO NO MEU CONCELLO
- GUÍA DIDÁCTICA

« Anterior | Seguinte »

# BENS DE INTERESE CULTURAL

É o nivel de protección máis elevado. No Rexis tro de Bens de Interese Cultural están incluídos todos os arquivos e museos, os castelos, os xacementos que teñan pinturas rupestres e mesmo os hórreos e cabazos. Cando un ben é declarado de interese cultural, tanto os seus propietarios como as diferentes autoridades teñen a obriga de conservalos, cuidalos e protexelos, para evitar a súa perda, deterioración ou destrución.

## CLASIFICACIÓN DOS BENS DE INTERESE CULTURAL

Os bens de interese cultural (BIC) poden ser clasificados, por suposto, segundo a tipoloxía que xa vimos para todo o patrimonio cultural. Imos ver en primeiro lugar se a nosa clasificación coincidiría coa que teñen recibido algúns destes bens na Comunidade de Galicia.

## CLASIFICANDO ALGÚNS BIC

Aquí tedes unha galería con seis fotografías de BIC de Galicia. O primeiro que ides facer é tentar clasificalos (lembrade: móbeis, inmóbeis, etnográficos, e as súas correspondentes subdivisións).

## BIC

- Mosteiro de Santa Catalina de Montefaro
- Camiño Francés no Cebreiro
- Muíños do Folón, O Rosal
- Castelo de Monterrei
- Dolmen de Dombate
- Cruceiro da Balsa, Cabana de Bergantiños

## COMPROBA OS TEUS RESULTADOS

No rexistro de BIC aparecen recollidos da maneira que aparece no despregable. Se consideras que a clasificación debería ser outra podes expoñer os teus motivos aos teus compañeiros:

### Retroalimentación

- Mosteiro de Santa Catalina de Montefaro: Conxunto histórico e paraxe pintoresca (cunha ermida e un templo)
- O Camiño ao seu paso polo Cebreiro: Territorio Histórico
- Muíños do Folón: Lugar de interese etnográfico
- Castelo de Monterrei: Monumento histórico-artístico
- Dolmen de Dombate: Monumento histórico-artístico e arqueolóxico
- Cruceiro da Balsa: Cruceiro.

## INTERVENCIÓNS NOS BIC

Moitas veces un BIC sofre algún tipo de deterioro ou está nunha situación de fraxilidade que obriga a realizar diferentes intervencións para asegurar a súa conservación. Estas intervencións só se deben realizar cando sexa imprescindible, e deben respectar no posible o aspecto orixinal do BIC.

- Podedes localizar algunhas intervencións realizadas nos seis exemplos anteriores?
- Parécevos que todas elas están igualmente xustificadas?

## TEMOS BIC NO NOSO CONCELLO?

Agora, imos consultar se os nosos bens teñen este tipo de consideración e xa están recollidos no Rexistro de Bens de Interese Cultural. Para iso iremos á seguinte páxina web e localizaremos o noso concello no documento en pdf:

Licenciado baixo a Licenza Creative Commons Recoñecemento Compartir igual 4.0

« Anterior | Seguinte »