- MIRANDO POLO CAMIÑO
- CÓNTOCHE A MIÑA HISTORIA
- MIRANDO POLO CAMIÑO
  - COÑECENDO A HISTORIA DO CAMIÑO
    - POÑÉMONOS A PROBA!
  - PATRIMONIO, ISO QUE É?
    - O PATRIMONIO COMO BEN PÚBLICO
    - A LEXISLACIÓN E O PATRIMONIO
    - CLASIFICAMOS O PATRIMONIO
    - ISTO É PATRIMONIO OU NON?
  - OS CAMIÑOS COMO PATRIMONIO MUNDIAL
  - A CONSERVACIÓN DO PATRIMONIO
    - PRACTICA!
    - FACEMOS UN PODCAST?
  - TAREFA FINAL: PATRIMONIOGLOG
- PATRIMONIO NO NOSO CONCELLO
  - BUSCAMOS INFORMACIÓN
  - INVENTARIAMOS
  - RUTA TURÍSTICA
  - DIFUSIÓN DO NOSO CATÁLOGO DE BENS
- PROTEXEMOS O NOSO PATRIMONIO CULTURAL
  - CLASIFICANDO OS BENS
  - BENS RECOÑECIDOS EN GALICIA
    - BENS DE INTERESE CULTURAL
    - OUTROS NIVEIS DE PROTECCIÓN
  - SOLICITANDO PROTECCIÓN
    - ELABORAMOS A SOLICITUDE
  - O CAMIÑO NO MEU CONCELLO
- GUÍA DIDÁCTICA

« Anterior | Seguinte »

# ISTO É PATRIMONIO OU NON?

## REFLEXIÓN

Calquera elemento que consideremos que merece ser conservado, polos valores que transmite, pola súa singularidade ou a súa antigüidade, pode e debe ,ser protexido. E calquera de vós pode iniciar un proceso para a súa conservación, como veredes máis adiante.

O patrimonio é un reflexo da sociedade na que está situado, polo tanto, cada sociedade ten uns criterios para xulgar o que debe ser conservado e protexido. Non obstante hai elementos tan extraordinarios que poñen de acordo a todas as sociedades sobre a importancia de conservalos. Van máis alá dunha cultura local ou nacional, son o resultado da cultura humana no seu conxunto. Estes son os elementos que conforman o Patrimonio Mundial. Entre estes están Os Camiños de Santiago Francés, o do Norte e o Primitivo.

Na actualidade, o concepto de Patrimonio é moito máis amplo e diverso que en tempos pasados, a visión do patrimonio como algo illado da súa contorna e propia dos séculos pasados. Hoxe queremos máis. Non só o fito destacado, senón tamén o lugar onde está situado, que sexa o máis “auténtico” posible. É moi importante a relación do fito co territorio e a paisaxe cultural entre sí.

Ese Camiño que pasa polas vosas aldeas, que bordea as vosas leiras, é unha senda recoñecida por tódolos países do mundo como algo singular de grande valor, e pasa polas portas das vosas casas. Polo tanto tamén teñen un valor engadido que lles dá o Camiño.

Isto soa importante, non si?

Xente dende moi lonxe percorre centos de quilómetros para pasar por eles, seguindo as pegadas de tódolos homes e mulleres que ao longo dos tempos ían cara Compostela.

Se pensas niso, parece que a visión que se ten tradicionalmente do patrimonio como umha fonte de problemas está comezando a mudar,e estase a converter en algo digno de ver e recoñecer. É para sentirse ben orgulloso!!

O caso do mosteiro viaxeiro na pestana de retroalimentación. Ábrea!!!!

### Retroalimentación

Sabías que...?

En Florida hai un mosteiro medieval do século XII orixinario de Segovia.

Queres saber como chegou alí? Preme na imaxe

Enlace á páxina VisitFlorida

Mosteiro español en Miami. Video en Youtube

EXPLORA O SEU NOVO ENTORNO EN MIAMI EN GOOGLE MAPS

Licenciado baixo a Licenza Creative Commons Recoñecemento Compartir igual 4.0

« Anterior | Seguinte »